Namarnkol (Barramundi)


Nawu Namarnkol djenj nakka wanjh nadjalkuken djenj ngadberre nawu ngarrikukburlerri dja birrikukbele. Namarnkol kare kore kurrula yika kabirriyime kore mibokala dja kukku kubowinjku kore mankabo manlabbarl manwanjdjad. Bu korroko birridanjbuni djalakkiradj dja walabi birrimangi. Dja bolkkime wanjh wakkidj karrimang dja balandakenh nawu walabi. Namarkol djang kadjangdi kore kubolkwarlah kunred bedberre kore namarnkol djangkurrmerrinj bu korroko duninjh. Wanjh nawu bininj dja daluk kayime ngaye djang ngarduk namarnkol djangkurrmerrinj kore kunred ngarduk.